
 24.1.2020
 BG
 Официален вестник на Европейския съюз
 L 19/5
 РЕГЛАМЕНТ ЗА ИЗПЪЛНЕНИЕ (ЕС) 2020/104 НА КОМИСИЯТА
 от 23 януари 2020 година
 за въвеждане на регистрационен режим за вноса на определени горещовалцовани листове и рулони от неръждаема стомана с произход от Китайската народна република, Тайван и Индонезия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) (наричан по-нататък „Основният регламент“), и по-специално член 14, параграф 5 от него,
 след като информира държавите членки,
 като има предвид, че:
 (1)
 На 12 август 2019 г. Европейската комисия (наричана по-нататък „Комисията“) обяви – с известие, публикувано в Официален вестник на Европейския съюз (2) (наричано по-нататък „известието за започване на процедура“) – започването на антидъмпингова процедура (наричана по-нататък „процедурата“) по отношение на вноса в Съюза на определени горещовалцовани листове и рулони от неръждаема стомана с произход от Китайската народна република (КНР), Тайван и Индонезия вследствие на жалба, подадена на 28 юни 2019 г. от Eurofer – Европейското сдружение на производителите на стомана (наричано по-нататък „жалбоподателят“), от името на четирима производители от Съюза, представляващи цялото съюзно производство на определени горещовалцовани листове и рулони от неръждаема стомана.
 (2)
 На 10 октомври 2019 г. Комисията образува антисубсидийно производство (процедура) по отношение на вноса в Съюза на същия продукт с произход от КНР и Индонезия (3) (наричано „успоредното антисубсидийно производство“) по член 10 от Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (4) (наричан „Основният антисубсидиен регламент“).
 1. РАЗГЛЕЖДАН ПРОДУКТ И СХОДЕН ПPОДУКТ
 (3)
 Продуктът, за който се въвежда регистрационен режим (наричан по-нататък „разглежданият продукт“), са плосковалцовани продукти от неръждаема стомана, дори на рулони (включително нарязани на определени дължини продукти и „тесни ленти“), само горещовалцовани, с изключение на продуктите, които са ненавити, с широчина 600 mm или повече и с дебелина, превишаваща 10 mm. Тези продукти понастоящем са включени в кодове по ХС 7219 11, 7219 12, 7219 13, 7219 14, 7219 22, 7219 23, 7219 24, 7220 11 и 7220 12. Кодовете по ХС са посочени само за информация.
 2. ИСКАНЕ
 (4)
 Жалбоподателят вече поиска в своята жалба регистрационен режим за вноса. На 31 октомври 2019 г. жалбоподателят подаде отделно искане за регистрационен режим за вноса, който е предмет на процедурата по член 14, параграф 5 от Основния регламент. Жалбоподателят поиска за вноса на разглеждания продукт да се въведе регистрационен режим, което да позволи последващото прилагане на мерки по отношение на този внос, считано от датата на регистрация. Нови съобщения в подкрепа на това искане бяха изпратени на 22 ноември и 10 декември 2019 г.
 (5)
 На 14 ноември 2019 г. Marcegaglia Specialties (наричан по-нататък „Marcegaglia“), ползвател на разглеждания продукт, който съдейства в рамките на антидъмпинговата процедура, представи забележки във връзка с искането на жалбоподателя за регистрационен режим за вноса.
 3. ОСНОВАНИЯ ЗА